MAKRO บวกเกือบ 4% คาดเก็งฯ ล็อคดาวน์รอบใหม่ หนุนกักตุนสินค้าเพิ่ม
MAKRO บวกเกือบ 4% คาดเก็งฯ ล็อคดาวน์รอบใหม่ หนุนกักตุนสินค้าเพิ่ม ล่าสุดอยู่ที่ 43 บาท บวก 1.50 บาท หรือ 3.61% มูลค่าซื้อขาย 127.61 ล้านบาท
MAKRO บวกเกือบ 4% คาดเก็งฯ ล็อคดาวน์รอบใหม่ หนุนกักตุนสินค้าเพิ่ม ล่าสุดอยู่ที่ 43 บาท บวก 1.50 บาท หรือ 3.61% มูลค่าซื้อขาย 127.61 ล้านบาท
14 ก.ค. 2563

ผู้สื่อข่าวรายงานว่า ราคาหุ้น บริษัท สยามแม็คโคร จำกัด (มหาชน) หรือ MAKRO ล่าสุด ณ เวลา 15.04 น. อยู่ที่ 43 บาท บวก 1.50 บาท หรือ 3.61% สูงสุดที่ 43.25 บาท ต่ำสุดที่ 41 บาท ด้วยมูลค่าซื้อขาย 127.61 ล้านบาท

ทั้งนี้ บล.โกลเบล็ก ระบุในบทวิเคราะห์ว่า วานนี้ศบค.รายงานว่ามีผู้ติดเชื้อไวรัสโควิด-19 รายใหม่ 3 ราย หนึ่งในนั้นเป็นทหารอียิปต์ที่พักในโรงแรมจ.ระยอง ออกจากโรงแรมที่กักตัว จ.ระยองบินไปทำภารกิจ รวมทั้งพบว่าคณะนี้เดินทางไปสถานที่บางแห่ง เช่น ห้างสรรพสินค้า รวมทั้งมีกรณีคณะฑูตจากแอฟริกาเดินทางจากแอฟริกาพร้อมครอบครัวและตรวจพบเชื้อในเด็กหญิงอายุ 9 ขวบ โดยครอบครัวนี้พักที่คอนโดฯแห่งหนึ่งในกทม.
โดยจากประเด็นข่าวการแพร่ระบาดรอบ 2 ทำให้มีโอกาสล็อกดาวน์รอบ 2 ส่งผลให้อาจมีการกักตุนสินค้าและบริการส่งผลบวกต่อ CPALL MAKRO BJC นอกจากนี้แนะนำกลุ่ม Defensive ADVANC DIF INTUCH TTW ซึ่งมีความเสี่ยงต่ำกว่าตลาด